62023CO0312_INF
Euroopa Kohtu (kuues koda) 27. mai 2024. aasta määrus –Addiko Bank
(kohtuasi C‑312/23)
Eelotsusetaotlus – Euroopa Kohtu kodukorra artikkel 99 – Vastus, mille võib selgelt tuletada kohtupraktikast – Füüsiliste isikute kaitse isikuandmete töötlemisel ja selliste andmete vaba liikumine – Määrus (EL) 2016/679 – Artikkel 15 – Andmesubjekti õigus tutvuda teda käsitlevate isikuandmetega, mida töödeldakse – Õigus saada nendest andmetest koopia – Mõiste „koopia“ – Nende andmetega tutvumise taotluse põhjendused – Andmete kasutamine kohtusse pöördumiseks)
1.
Füüsiliste isikute kaitse isikuandmete töötlemisel – Määrus 2016/679 – Andmesubjekti õigus tutvuda teda puudutavate töödeldavate andmetega – Andmete koopia esitamine – Mõiste „koopia“ – Andmesubjektile nende andmete täpse ja arusaadava taasesituse andmine – Koopia dokumentide väljavõtetest või isegi tervetest dokumentidest või ka väljavõtetest andmebaasidest, mis sisaldavad muu hulgas neid andmeid – Hõlmamine – Tingimus
(Euroopa Parlamendi ja nõukogu määrus 2016/679, põhjendus 58, artikli 12 lõige 1 ning artikli 15 lõiked 1 ja 3; Euroopa Parlamendi ja nõukogu direktiiv 95/46, artikli 12 punkt a)
(vt punktid 25–29 ja 31–33 ning resolutsiooni punkt 1)
2.
Füüsiliste isikute kaitse isikuandmete töötlemisel – Määrus 2016/679 – Andmesubjekti õigus tutvuda teda puudutavate töödeldavate andmetega – Õigus saada tasuta nende andmete esimene koopia – Tervishoiuteenuse osutaja kohustus niisugune koopia esitada – Direktiivi preambulist tulenev andmesubjekti kohustus oma andmetega tutvumise taotlust põhjendada – Puudumine
(Euroopa Parlamendi ja nõukogu määrus 2016/679, põhjenduse 63 esimene lause ning artikli 4 punktid 2 ja 7, artikli 15 lõiked 1 ja 3)
(vt punktid 39, 40, 43, 48, 49, 51 ja 52 ning resolutsiooni punkt 2)
Resolutsioon
1.
Euroopa Parlamendi ja nõukogu 27. aprilli 2016. aasta määruse (EL) 2016/679, füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) artikli 15 lõike 3 esimest lauset
tuleb tõlgendada nii, et
andmesubjekti õigus saada koopia teda käsitlevatest isikuandmetest, mida töödeldakse, tähendab, et andmesubjektile antakse kõigi nende andmete täpne ja arusaadav taasesitus. See õigus eeldab, et saadakse tervikkoopia dokumentidest, mis muu hulgas sisaldavad neid andmeid, kui niisuguse koopia esitamine on vajalik, et võimaldada andmesubjektil kontrollida andmete täpsust, ammendavust ja tagada nende arusaadavus.
2.
Määruse 2016/679 artikli 15 lõikeid 1 ja 3,
tuleb tõlgendada nii, et
kohustus esitada vastavasisulise taotluse esitanud andmesubjektile koopia teda käsitlevatest isikuandmetest, mida töödeldakse, lasub vastutaval töötlejal isegi siis, kui seda taotlust põhjendati muu eesmärgiga kui need, mis on ära nimetatud selle määruse põhjenduse 63 esimeses lauses.